rlitschk/wikidir huggingface dataset:
Robert Shaw (* 9. August 1927 in Westhoughton, Grootbritannien; † 28. August 1978 in Tourmakeady, County Mayo, Irland) weer en britschen Schauspeler un Schriever. Shaw hett an de Royal Academy of Dramatic Art sien Utbilln to’n Schauspeler maakt. Sien eerste Bühnenrull hett he 1949 hatt. 1954 kreeg he sien eerste gröttere Kinorull in den Film The Dam Busters. Internatschonal bekannt worrn is Shaw aver vör allen in den 1970er Johren mit Filmen as Jaws (dt.: Der weiße Hai), The Taking of Pelham 1-2-3 (dt.: Stoppt die Todesfahrt der U-Bahn 123) oder The Sting (dt.: Der Clou). Blangen de Schauspeleree hett Shaw aver ok schreven. So hett he eenige Romanen un Theaterstücken publizeert un ok Dreihböker för Film un Feernsehn verfaat. To’n Bispeel stammt vun em sien „Indianapolis-Monolog“ ut den Thriller Jaws. Shaw weer dreemol verheiraat un harr alltohopen teihn Kinner. Veer Kinner stammt ut sien eerste Eh (1963-1975) mit de Schauspelersche Mary Ure. Wiel de Dreiharbeiten to sien letzten Film Avalanche Express harr he en Hartinfarkt, an den he in’t Öller vun 51 Johren doodbleven is. 1960: The Hiding Place 1961: The Sun Doctor 1965: The Flag 1965: Situation Hopeless… But Not Serious 1967: The Man in the Glass Booth
Andrew Fielding Huxley, OM (* 22. November 1917 in Hampstead, London; † 30. Mai 2012) weer en engelsch Biophysiker un Physioloog, de 1963 gemeensam mit John Carew Eccles un Alan Lloyd Hodgkin för de „Opdecken över den Ionen-Mechanismus, de sück bi de Erregung un Hemmung in de peripher un zentraal Berieken vun de Nervenzellenmembran afspeelt“ mit den Nobelpries för Physiologie oder Medizin ehrt wurr. Tosommen mit Alan Lloyd Hodgkin hett he dat Hodgkin-Huxley-Modell entwickelt, en biologisch detailleert Neuronenmodell, dat för de Computational Neuroscience un de Neuroinformatik bedüüdend is. Gemeensam mit den Swiezer Physioloog un Membranforscher Robert Stämpfli gelung hüm de Eerstbeschrieven vun de saltatorischen Erregungsfortpflanzung an myeliniseerten Nervenfasern. För sien Leistungen kreeg he vun de britisch Kroon den Order of Merit. 1964 wurr he to’n Liddmaat vun de Düütsch Akademie vun de Natuurforscher Leopoldina – Natschonale Akademie vun de Wetenschapen wählt. Vun de University of Cambridge kreeg he 1978 de Ehrendokterwürde. He is de Enkel vun den Biologen un Agnostiker Thomas Henry Huxley as ok Halfbröer vun den Biologen un Humanisten Julian Huxley un den Schriever Aldous Huxley. Huxley weer verheiraadt un harr söss Kinner, een Söhn un fiev Döchter. Das phantastische Leben der Pflanzen. Andrew Huxley. Mehr Biller, Videos
Operation Ganymed (op platt so veel as „Operatschoon Ganymed“) is en düütschen Science-Fiction-Film vun Rainer Erler ut dat Johr 1977. De Dystopie is vun de Pentagramma in’n Opdrag vun’t ZDF produzeert worrn. An’n 11. Dezember 1977 is de Film dat eerste mol utstrahlt worrn. In’t Kino weer he vun’n 30. Mai 1980 ünner den Titel Helden – Verloren im Staub der Sterne to sehn. Dree Ruumscheep, jeed mit söven Mann besett, sünd tosamen op en Jupiter-Misschoon över mehrere Johren losschickt worrn. Disse internatschonale Fredensmisschoon vun de UNO lööp ünner dat Koodwoort Operatschoon Ganymed. In’t Johr 1991 kommt nu de fief Astronauten, de de Misschoon överleevt hebbt, torüch na de Eer, woneem aver nümms op jemehr Funksignalen reageert. De Misschoon is gründlich na achter los gahn: De Astronauten künnen woll op den Jupitermaand Ganymed lannen un dor sogor ok en primitive Form vun Leven opdecken, man twee vun de Ruumscheep sünd in de Atmosphäär vun’n Jupiter kamen un vergleiht. Dass letzte Schipp Ganymed II hett twee Lüüd verloren, as en Deel vun de Kru ahn Verlööf vun’n Kummandant op den Maand na en Kratersee rünnerkladdert is. De Funkkuntakt weer al vör twee Johren afreten. Dat nu nümms antern deit liggt doran,
Mittelsnohn (hoochdüütsch Mittelstenahe) is en Dörp in de Gemeen Mittelsnohn in’n Landkreis Cuxhoben, Neddersassen. In’n Noorden von dat Dörp liggt de Balksee un in’n Noordoosten de Westerbarg. In’n Oosten von dat Dörp hett de Ohrensbeek sien Born, de in’n Balksee münnt. Dat Water ut’n Süüdwesten flütt över den Moorbeek un den Stinster Grenzgraven na’n Balksee. De Naveröörd sünd Nordahn un Varrel in’n Noorden, Rahden in’n Oosten, Loomst un Armsdörp in’n Süüdoosten, Hoorn in’n Süden, Sticht un Maurismaur in’n Süüdwesten, Neebachenbrook in’n Westen un Stinst in’n Noordwesten. In de Oorkunnen kummt de Oort toeerst 1500 in dat Vörder Register vör. In’n Eersten Weltkrieg sünd 17 Soldaten ut Mittelsnohn fullen oder vermisst un in’n Tweten Weltkrieg 28. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Mittelsnohn in’n Kanton Loomst höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Loomst in’n Kanton Bremervöör. Vör 1859 weer Mittelsnohn in de Vaagdie Loomst von dat Amt Bremervöör un denn von 1859 bet 1885 in dat Amt Oosten. Von 1885 bet 1932 is dat an’n Kreis Neehuus kamen un 1932 an’n Kreis Land Hadeln. 1977 is de Oort
De Fahlbarg, de ok Düütsch Olymp nöömt warrt, is mit 61 m över NN een von de höögsten Bargen in de Wingst. De Wingst hett sik in de Saal-Iestied in dat Warthe-Stadium as Morään billt. De Fahlbarg liggt in’n Oosten von de Wingst, dicht bi den Oort Watermöhl un bi den Zoo in de Wingst. Op’n Topp steiht en 29 m hogen Utkiektoorn, von den ut een bet na de Elv un Noordsee kieken kann. De Toorn ut Beton is 1974 boot worrn, vörher harr dor al en hölten Toorn stahn. De Naam Düütsch Olymp is 1852 opkamen, dör den Kröger von’n Kroog, de op’n Topp von’n Fahlbarg stünn. Dat Gasthuus is 2013 afreten worrn, nadem dat al en poor Johr leddigstahn hett. De Toorn weer slaten un is in disse Tied reneveert worrn. 2014 hett he wedder apenmaakt. 2017 weren 6000 Lüüd op’n Toorn. Hoffnungsstreif am Horizont. Gemeinde setzt in Sachen Fahrstuhl auf Hilfe der Samtgemeinde, Niederelbe-Zeitung an’n 20. April 2018, Sied 7
De Wingst is en Barggrupp in’n Landkreis Cuxhoben in Neddersassen. De höögste Topp is de Sülverbarg mit 74 m över NN. Na dat Handbuch der naturräumlichen Gliederung Deutschlands höört de Wingst to’n Naturruum von de Loomster Ennmoränen mit de Nummer 633.10. De Wingst is in dat Warthe-Stadium von de Saal-Iestied as Morään opkamen un billt en Geestrügg. In de Ümgegend is dat Land vör allen Masch un Moor, in’n Oosten flütt de Oost an de Wingst langs. Wassen deit in de Wingst vör allen Mischholt. In de sülve Tied as de Wingst hebbt sik ok de Westerbarg, de Horborger Bargen un de Hoge Lieth billt. De Öörd rundüm höört all to de Gemeen Wingst to. De wichtigste Straat is de Bundsstraat 73, de von Süüdoosten her von Stood un Warstood/Basbeek/Hemmoor kummt, an de Noordoostkant von de Wingst langslöppt un denn in’n Noordwesten över Kumbarg un Oterndörp na Cuxhoben löppt. De Wingst liggt an’n Europääschen Wannerpadd E9. Sülverbarg (74,0 m) Fahlbarg (61 m, Düütsch Olymp) Gretenbarg (>60,0 m) Kraienbarg (56,0 m) Vossbarg (32,4 m) Hasenbarg (32,0 m) Kleverbarg (25,3 m) Falkenbarg Walter Umland, Jürgen von der Wense: Die Wingst, Vergangenheit und Gegenwart. Gemeen Wingst, 1993
Broberg betekent Broberg, Oortsdeel von Söderhamn in Sweden in den de Bandyvereen Broberg/Söderhamn Bandy speelt. Broberg is de Familiennaam von Adolf Broberg, sweedschen Guvernör, Anette Broberg Knudsen, däänsche Schrieversche, Arnt von Broberg, Präsident von de Ridderkamer von dat Arzbisdom Bremen, Beinta Broberg (üm 1667–1752), histoorsche Figur von de Färöer, Bertram Broberg (1925–2005), sweedschen Materiaalwetenschopper, Bosse Broberg (* 1937), sweedschen Musiker, Charlotte Broberg, sweedsche Politikerin, Christian August Broberg, däänschen Politiker, Curt Broberg (1923–2003), sweedschen Schauspeler un Speelbaas, Emil Broberg, sweedschen Politiker, Gunnar Broberg (* 1942), sweedschen Historiker un Kulturwetenschopper, Gunnar Broberg (* 1944), sweedschen Seiler, Gus Broberg (1920–2001), US-amerikaanschen Basketballspeler, Soldaat un Avkaat, Gustaf Broberg (1885–1952), sweedschen Roderer, Hans Broberg, sweedschen Politiker, Jan Broberg (1932–2012), sweedschen Literaturkritiker, Jan Broberg Felt, US-amerikaansche Schauspelerin, Johan Valentin Broberg, sweedschen Mediziner, Julie Ivalo Broberg Berthelsen, däänsche Singersche, Knut Broberg, sweedschen Komponist, Krister Broberg (* 1941), sweedschen Musiker, Laurits Pedersen Broberg, däänschen Politiker, Lenne Broberg, sweedschen Musiker, Lily Broberg (1923–1989), däänsche Schauspelerin, Magnus Broberg, sweedschen Musiker, Martin Broberg (* 1990), sweedschen Footballspeler, Oscar Broberg (1856–1933), sweedschen Politiker, Pele Broberg (* 1972), gröönlandschen Politiker, Piloot un Ünnernehmer, Pete Broberg (* 1972), US-amerikaanschen Baseballspeler, Peter Broberg, sweedschen Architekt, Ragnhild Broberg, sweedsche Schrieversche, Randi Broberg (* 1978), gröönlandsche Politikerin,
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Harry Potter and the Half-Blood Prince ( dt. Titel: Harry Potter und der Halbblutprinz) is en Kinner- un Fantasyfilm ut dat Johr 2009 na dat glieknöömte Book vun Joanne K. Rowling. Dat is de sößte Film ut de Harry-Potter-Reeg, de mit David Yates as Speelbaas entstahn is. In de düütsche Kinos hett de Film mehr as 6 Millionen Tokiekers. Filmlexikon vun’n Kabeleins: [...]Der sechste Film der Reihe ist der bisher düsterste - das gilt sowohl inhaltlich als auch optisch - die Handlung scheinen fast gänzlich bei Nacht zu spielen. Leider beginnt []er eintönig[], [...] nach einer gewissen Weile zu ermüden,[...] [da die] Handlung überraschend wenig Action bietet. Da ist es gut, dass der Film vor allem gegen Ende einige Überraschungen - auch im Vergleich zum Buch - aufzubieten hat.[...] [...]Bunte, fantasytaugliche Kinderunterhaltung war das. Davon ist kaum etwas geblieben. 'Harry Potter und der Halbblutprinz' ist düster, sehr düster. Weniger inhaltlich als vielmehr visuell. Es ist der Film, der die Basis für das große Finale legt. Die dunklen Lords, angeführt von dem Schurken Voldemort, beginnen die Macht zu
Debst is en Dörp in de Gemeen Geestland in’n Landkreis Cuxhoben, Neddersassen. Binnen de Gemeen billt Debst en egen polietsche Oortschop. Bi Debst höört ok de lüttje Oort Debsterbüttel mit bi. De Naveröörd sünd Hemendörp in’n Noordoosten, Drangst in’n Oosten, Wehden un Debsterbüttel in’n Süüdoosten, Fehmoor in’n Süden, Langen in’n Süüdwesten un Tajenfeld un Sievern in’n Noordwesten. In de Oorkunnen kummt de Oort toeerst 1247 vör. Bi en Brand an’n 13. Juli 1912 sünd de Kark un 26 von dormaals 56 Hüüs dalbrennt. In’n Eersten Weltkrieg sünd 21 Soldaten ut Debst fullen oder vermisst un in’n Tweten 57. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Debst in’n Kanton Leh höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Bremerleh in’n Kanton Bremerleh. Debst hett vör 1852 to de Vaagdie Sievern von dat Amt Beers tohöört. 1852 is dat Deel von’t Amt Leh worrn. Von 1885 bet 1932 weer dat in’n Kreis Leh un denn in’n Landkreis Wersermünn. 1977 is dat denn Deel von’n Landkreis Cuxhoben worrn. Debst weer fröher en egenstännige Gemeen. 1971 hett sik de Gemeen de Samtgemeen Langen anslaten.
Debs betekent Debs, Oort in de Gemeen Langen in’n Landkreis Cuxhoben, Neddersassen, D.E.B.S., US-amerikaanschen Kortfilm ut dat Johr 2003, D.E.B.S., US-amerikaanschen Speelfilm ut dat Johr 2004. Debs is de Familiennaam von Bandali Debs (* 1953), austraalschen Möörder, Ernest E. Debs (1904–2002), US-amerikaanschen Politiker, Eugene V. Debs (1855–1926), US-amerikaanschen Politiker, Felipe El Debs (* 1985), brasiliaanschen Schachspeler, Giuseppe Debs (1833–1907), Arzbischop von de maronitsche Kark, Henri Debs (* 1932), guadelupsch-franzööschen Musiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Enercon GmbH is de gröttste düütsch Hersteller vun Windkraftanlagen (WKA) mit Stammsitt in Auerk (Oostfreesland). Nah den Ümsatz is Enercon dat gröttste Ünnernehmen mit Sitt in Oostfreesland un dat negentgröttste in Neddersassen. Mit mehr as 19.000 installeert Windenergieanlagen bi en installeert Leistung vun över 26 GW in över 30 Länner tellt dat 1984 vun den hüdigen Inhaber Aloys Wobben grünnd Ünnernehmen to de weltwiet führen Hersteller. Neben Verdrievbüros in 22 Länner as ok 160 Service-Statschonen weltwiet bedrifft dat Ünnernehmen Produktschoonsstätten in Düütschland (Auerk, Emden, Haren (in' Upbau), Meideborg, Süüdbrookmerland), Sweden (Malmö), Brasilien (Sorocaba, Parazinho, Pecém), Portugal (Viana do Castelo), Frankriek (Longueil-Sainte-Marie, in' Upbau), Kanada (Matane), Törkie (Izmir) un Öösterriek (Zurndorf, in' Upbau). Weltwiet beschäftigt de Enercon-Ünnernehmensgrupp mit tallriek Dochterünnernehmen över 12.000 Beschäftigte un harr 2009 en Ümsatz vun 3,4 Mrd. Euro. Dat Ünnernehmen besitt över 45 % vun de Patente in den Beriek vun de Windenergietechnologie weltwiet. En wiedere Besünnerheit an Enercon is, dat dat Ünnernhmen ünner de söben führen WEA-Herstellers (de en tosommenfaat Marktandeel vun över 90 % hemm) de eenzig nich-börsennoteert Kapitalsellschop dorstellt. Up den Weltmarkt stunn Enercon 2010 ünner de Windkraftanlagen Hersteller an fievt Stäe, dat meeten an de neeinstalleert Anlagenleistung. In Düütschland is Enercon siet
Dit Woort hett noch annere Bedüden: kiek dorför ünner La Gomera (Mehrdüdig Begreep). De Insel La Gomera is en vun de weniger bekannten vun de Kanarische Eilannen. Se hett ene runne Form, is so wat 25 km lang un 20 km breet. Mit ehre groten Loorbeerwoolden is se de Gröönste vun dat ganze Inselgrupp. Ehr hööchste Punkt is de Garayonay mit ene Hööchde vun 1487 m. Up La Gomera is de Natur noch intakt. De Insel hett so goot as kien Stränn un darum kaamt nich so vele Touristen hierher. Uterdem is dat nich so licht, na La Gomera to kamen.
Niewohl is en Oort in de Gemeen Geestland in’n Landkreis Cuxhoben, Neddersassen. Niewohl billt en Oortschop binnen de Gemeen. To Niewohl höört ok de lüttje Oort Neemöhlen mit bi. Niewohl liggt an’n Rand von’t Moor hen na de Geest von de Hoge Lieth. In’n Oosten is dat Ahlenfalkenbarger Moor mit Dahlmer un Haalmer See. De Naveröörd sünd Krümpel in’n Noorden, Ahlenfalkenbarg in’n Noordoosten, Flögeln in’n Oosten, Hemendörp in’n Süden, Sievern in’n Süüdwesten, Holsseln in’n Westen un Millm in’n Noordwesten. In de Oorkunnen kummt de Oort toeerst 1334 as Nigenwolde vör, as dat Benediktinerinnen-Klooster Olenwoold na Niewohl ümtagen is. So üm un bi 1571 hett sik denn de Reformatschoon dörsett. Na’n Dörtigjohrigen Krieg weer Niewohl as Deel von Bremen-Veern ünner Regeer von de Sweden un König Karl XI. hett dat Klooster an de Ridderschop von dat Hertogdom Bremen afgeven as Konventshuus för unverheiraadt Froonslüüd ut de Ridderfamilien ut dat Hertogdom. Niewohl weer in de Franzosentied von 1810 bet 1813 Deel von de Mairie Niewohl (Kanton Dorum) un hett denn wedder as vörher to dat Amt Niewohl tohöört. 1852 is dat Deel von’t Amt Beers worrn, 1859 denn aver al von dat Amt Leh. Von 1885 bet 1932 weer dat in’n Kreis
Stüh betekent Stühbusch, Soort Holt, dat jümmer wedder op’n Stock sett warrt, üm dor Brennholt von to maken, Stüh, lütt Oort bi de Öörd Malst un Farm, Landkreis Rodenborg, Neddersassen, Stüh, lütt Oort bi de Öörd Flögeln un Niewohl, Landkreis Cuxhoben, Neddersassen, Stüh, Holt bi Taaken, Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Antoni Gaudi y Cornet (* 25. Juni 1852 in Reus oder in Riudoms; † 10. Juni 1926 in Barcelona) weer de beröhmte spaansche Architekt, de in un bi Barcelona to Anfang vun dat vörige Jahrhunnert vele Geböden herstellt hett. Dat bekannteste von all is de Kark „Sagrada Familia“ mit de veer dörlöckerten Spitztoorns, de bet vundaag ümmer noch nich ganz fardig is. Gaudi verstund dat, de katalaansche Gotik mit den katalaanschen „Jugendstil“ to verbinnen. Siene Kunst passt darum beter as jede annere Bowies to Barcelona. Gaudi bleev 1926 doot, wiel he vun ene Stratenbahn överfohren wurr.
Allwöörden (hoochdüütsch Allwörden) is en Oort in de Gemeen Freiborg in’n Landkreis Stood, Neddersassen. Allwöörden liggt in de Masch von de Elv, so bi een Kilometer af von’n Stroom. Twüschen Allwöörden un de Elv liggt de Brammersand, wat as Allwöörner Butendiek un Brammersand en Naturschuulrebeed is. De Naveröörd sünd Hamelwöörden in’n Süüdoosten, Schinkel un Landsbrügg in’n Süüdwesten, dat Oosterenn von Öderquart in’n Westen un Freiborg in’n Noordwesten. Op de anner Sied Elv liggt de Münn von de Stör mit Hollerwettern, de Bloomsche Wildnis un Glückstadt. De Oort kummt 1253 as Allenworthen toeerst in de Oorkunnen vör. Allwöörden is evangeelsch-luthersch präägt un höört to dat Kaspel von de Wulphardi-Kark in Freeborg. För de Kathoolschen is de Hillig-Geist-Kark in Stood tostännig. Allwöörden liggt an’n Allwöördener Weg un an de Pöppelallee. Dwars dör den Oort geiht de Landsstraat 111, de in’n Süden na Hamelwöörden un Wischhoben geiht un in’n Noorden na Freeborg. In’n Süden is de L 111 mit de Bundsstraat 495 verbunnen, de na Oosten an de Elv ran löppt un op de Elvfähr Wischhaven. Von 1899 bet 1933 weer de Oort över den Bahnhoff Schinkel an de Kedener Kreisbahn anslaten. C. H. Jansen: Statistisches Handbuch des Königreichs Hannover. 1824, Sied 18:
Mesborg is en Gemeen in de Samtgemeen Hullnst in’n Landkreis Horborg in Neddersassen mit 2074 Inwahners (Stand 31. Dezember 2022). Dor höört blangen den Hauptoort Mesborg sülvs ok noch de Öörd Podendörp un Appelbeek un de Hoff Rühmannshoff to. De Navergemenen sünd Appel in’n Westen, Hullnst in’n Süden, Resbossel in’n Westen un in’n Noorden de Gemeen Buxthu in’n Landkreis Stood. (Stand: Kommunalwahl vun’n 11. September 2011) Dat Wapen vun de Gemeen is vörn sülvern un achtern blau. Vörn is en roden Borgtoorn mit sülvern Gidderdoor to sehn un achtern en sülvern Balken, op den dree rode Pähl liggt. De Toorn steiht för de ole Borg, von de de Oort sien Naam af hett. De Deel achtern is dat Wapen von de Familie von Heimbrook, de en ganze Tied de Borglüüd op de Mesborg weren. Ehrenbörgers von Mesborg sünd: Willi Meyne (1888-1985) Mesborg. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Gemeen (hoochdüütsch) Städer un Gemenen in’n Landkreis Horborg Äästörp | Appel | Asendörp | Bendstörp | Bookholt | Braackel | Draag | Duhrn | Dreest | Eyndörp | Garlstörp | Gastää | Gö’nstörp | Handörp | Hanstää | Harmstörp | Hassbossel | Heidenau
Fröhstück oder Imbt is dat, wat de Lüüd morgens eten doot (dat fröhe Stück to eten). Je na Region kann dat Fröhstück varieren: Op vele Höfen bi de Buers gifft dat to'n Bispeel Bratketüffel mit Speck un Eier (Buernfröhstück). De Französ to'n Bispeel drinken woll blots en Kaffe un eten en Croissant. Dat Ingelsch Fröhstück is mit'n Spiegelei, Speck, Bohnen un Würstchen. In Dütschland et de Lüüd meist Brot oder Rundstücke, mit Botter un Marmelade oder Hönig - tominst wo dat keen Buernfröhstück gifft. To drinken gifft denn Kaffe oder Tee, un vielleecht Saft oder Melk. Denn kann dat ok noch Müsli und Frücht geven, un de een oder anner mag ok Aufschnitt op sien Rundstück hebben. Disse Artikel is man blots en Stubben. Du kannst Wikipedia helpen un em verbetern.
Bützfletermoor is en Oort in de Gemeen Stood in’n Landkreis Stood, Neddersassen. Bützfletermoor liggt in’n Süden von Keden in dat Moor (Kedener Moor). In’n Westen von Bützfletermoor liggt de 1.130 m × 1.525 m grote Roodslammdeponie von dat AOS-Wark in Bützfleet. De Naveröörd sünd Aßel in’n Noorden, Depenbeek in’n Noordoosten, Bützfleet un Götzdörp in’n Oosten, Stodermoor in’n Süden, Groot-Steernbarg in’n Westen un Ritschermoor un Aßlermoor in’n Noordwesten. Bützfletermoor is as Moorkolonie un as Stratendörp grünnt worrn. In’n Eersten Weltkrieg sünd 15 Soldaten ut Bützfletermoor fullen oder vermisst. In de Franzosentied von 1810 bet 1814 hett de Oort to de Mairie Bützfleet in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Bützfletermoor weer vör 1852 opdeelt twüschen dat Kaspelsgericht Bützfleet in dat Grevengericht Bützfleet un de Vaagdie Schölisch von dat Amt Wischhoben. 1852 is dat Grevengericht Bützfleet Deel von dat Amt Wischhoben worrn. De Oort weer aver wieder opdeelt twüschen de Buurschop Fleet un de Gemeen Schölisch. 1859 is dat Amt Wischhoben Deel von dat Amt Freeborg worrn, ut dat 1885 denn de Kreis Keden worrn is. 1932 is dat Deel von’n Kreis
Jürgen Christian Findörp (* 22. Februar 1720 in Loonborg; † 31. Juli 1792 in Bremervöör) weer Amtmann un Moorkolonisater in’t Düvelsmoor. Findörp is 1720 as Söhn von en Discher in Loonborg boren un hett mit 19 Johr de Warksteed von sien Vader övernahmen. Sien Broder weer Johann Dietrich Findörp. Vonwegen sien Geschick hett em de hannöversche Landbomeester feddert un Findörp is in Waterbo un Geodäsie utbillt worrn. Findörp harr dat Leid bi’n Bo von de Zionskark in Worpsweed (1757-1759) un hett later de Karken in Grasbarg (1781-1789) un Gnarrenborg (1784-1790) utklookt un boot. In sien Hauptberoop weer he en Tied lang Amtsschriever bi dat Amt Zeven un is 1759 Amtsvaagd in Ne’enkarken worrn. Von 1751 af an hett Findörp an de Moorkolonisatschoon arbeidt, en Projekt von’n Kurförsten von Hannover dat Moor twüschen Wümm un Hamm dröög to leggen. An’n 20. September 1771 is he dör en Oorkunn von Georg III. offiziell Moorkommissar worrn. Findörp harr ok Andeel bi’n Bo von’n Hamm-Oost-Kanal (1769-1790) un von Oost-Swing-Kanal (vonaf 1772). Bet to sien Dood sünd op 140 km² Moorland 42 ne’e Dörper grünnt worrn. An’n 31. Juli 1792 is Findörp in Bremervöör doodbleven un denn an’n 3. August 1792 in Isheim begraven worrn.
Loh betekent Loh, Oort in de Gemeen Beverst in’n Landkreis Cuxhoben, Neddersassen, Loh, Oort in de Gemeen Hagen in’n Landkreis Cuxhoben, Neddersassen, Loh, Oortsdeel vun de Gemeen Loh-Föhrden in’n Kreis Rendsborg-Eckernföör, Sleswig-Holsteen, Loh, Oort in de Stadt Soltau in’n Landkreis Heidkreis, Neddersassen, Loh, Stadtdeel von de Stadt Düörpm, Noordrhien-Westfalen, Loh, Oort in de Gemeen Altfraunhofen in’n Landkreis Landshut, Bayern, Loh, Oort in de Marktgemeen Arnstorf in’n Landkreis Rottal-Inn, Bayern, Loh, Oort in de Gemeen Auerbach in’n Landkreis Deggendorf, Bayern, Loh, Oort in de Gemeen Bockhorn in’n Landkreis Erding, Bayern, Loh, Oort in de Stadt Breckerfeld in’n Iämpe-Ruhr-Kreis, Noordrhien-Westfalen, Loh, Oort in de Stadt Dorfen in’n Landkreis Erding, Bayern, Loh, Oort in de Stadt Eggenfelden in’n Landkreis Rottal-Inn, Bayern, Loh, Oort in de Gemeen Ering in’n Landkreis Rottal-Inn, Bayern, Loh, Oort in de Gemeen Eurasburg in’n Landkreis Bad Tölz-Wolfratshausen, Bayern, Loh, Oort in de Marktgemeen Geisenhausen in’n Landkreis Landshut, Bayern, Loh, Oort in de Gemeen Geratskirchen in’n Landkreis Rottal-Inn, Bayern, Loh, Oort in de Gemeen Haarbach in’n Landkreis Passau, Bayern, Loh, Oort in de Marktgemeen Hengersberg in’n Landkreis Deggendorf, Bayern, Loh, Oort in de Marktgemeen Kallmünz in’n Landkreis Regensburg, Bayern, Loh, Oort in de Gemeen Kirchdorf in’n Landkreis Mühldorf am Inn,
Lintel betekent Lintel, Oort in de Gemeen Reie-Wienbrügge in’n Kreis Gütsel, Noordrhien-Westfalen, Lintel, Oort in de Gemeen Nörden in’n Landkreis Auerk, Neddersassen, Lintel, Oort in de Gemeen Oosterholt-Scharmbeek in’n Landkreis Oosterholt, Neddersassen, Lintel, Oort in de Gemeen Hude in’n Landkreis Ollnborg, Neddersassen, Lintel, Telekommunikationsünnernehmen ut’n Libanon. Kiek ok bi: Lintl. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.